Tarybos sprendimas
1998 m. liepos 13 d.
dėl Afrikos, Karibų ir Ramiojo vandenyno (AKR) šalims bei užjūrio valdoms ir teritorijoms (UVT) teikiamos techninės pagalbos valdymo sistemos nustatytųjų išlaidų finansavimo
(98/461/EB)
EUROPOS SĄJUNGOS TARYBA,
atsižvelgdama į 1989 m. gruodžio 15 d. Lome pasirašytą ketvirtąją AKR-ES konvenciją, iš dalies pakeistą 1995 m. lapkričio 4 d. Mauricijuje pasirašytu susitarimu,
atsižvelgdama į 1991 m. liepos 25 d. Tarybos sprendimą 91/482/EEB dėl užjūrio šalių ir teritorijų ir Europos ekonominės bendrijos asociacijos [1],
atsižvelgdama į Vidaus susitarimą dėl Bendrijos pagalbos finansavimo ir administravimo pagal ketvirtosios AKR-ES konvencijos antrąjį finansinį protokolą (toliau - Vidaus susitarimas), ypač į jo 9 straipsnį,
atsižvelgdama į Komisijos pasiūlymą,
kadangi būtina ketverių metų laikotarpiui padengti nustatytąsias išlaidas, atsiradusias keičiant Europos bendradarbiavimo techninės pagalbos, teikiamos AKR šalims ir UVT, valdymo srityje asociaciją,
kadangi šios nustatytosios išlaidos gali būti padengtos panaudojant gaunamas deponuotų lėšų palūkanas nurodytas Vidaus susitarimo 9 straipsnio 2 dalyje,
PRIĖMĖ ŠĮ SPRENDIMĄ:
1 straipsnis
Nustatytosioms išlaidoms, atsiradusioms keičiant Europos bendradarbiavimo techninės pagalbos, teikiamos AKR šalims ir UVT, valdymo srityje asociaciją, finansuoti iš palūkanų, gautų deponavus lėšas įgaliotose mokėjimo agentūrose Europoje, kaip apibrėžta ketvirtosios AKR-EB Konvencijos 319 straipsnio 4 dalyje, išskaitoma 5,5 milijonų ECU.
2 straipsnis
Šis sprendimas įsigalioja jo priėmimo dieną.
Priimta Briuselyje, 1998 m. liepos 13 d.